ရှိရိုအုမတောင်

ရှိရိုအုမတောင် (白馬岳, Shirouma-dake) သည် ဂျပန်နိုင်ငံ၊ တိုယာမစီရင်စုနှင့် နဂနိုစီရင်စုတို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ ဤတောင်သည် ဟိဒတောင်တန်းများတွင် ပါဝင်သည့် တောင်တစ်ခု ဖြစ်သည်။

ပထဝီဝင်
ရှိရိုအုမတောင်သည် ဂျပန်နိုင်ငံတွင် ၂၆ ခုမြောက် အမြင့်ဆုံးတောင် ဖြစ်သည်။ အမြင့် ၂၉၃၂ မီတာ (၉၆၁၉ ပေ) ရှိသည်။ ဟိဒတောင်တန်းများ၏ ဟခုဘအပိုင်းတွင် အမြင့်ဆုံးတောင်ထိပ်လည်း ဖြစ်သည်။ ဤတောင်သည် ဂျပန်နိုင်ငံရှိ တစ်နှစ်ပတ်လုံးနှင်းကျန်ရှိနေသည့် တောင်များထဲတွင် ပါဝင်သည်။ ဤတောင်သည် ချူးဘု - ဆန်းဂခုအမျိုးသားဥယျာဉ်နယ်မြေတွင် ပါဝင်သည်။ ထို့အပြင် ဂျပန်နိုင်ငံ၏ ထင်ရှားသည့် တောင် ၁၀၀ စာရင်းတွင်လည်း ပါဝင်သည်။

နွေရာသီအချိန်တွင် တောင်ပေါ်တွင် တောင်ပေါ်သစ်ပင်ပန်းမန်များသည် ပေါများသည်။

တောင်တက်ခြင်း
ရှိရိုအုမဒိုင်းဆက်ခဲ အပါအဝင် တောင်ပေါ်သို့ တက်ရောက်နိုင်သည့် တောင်တက်လမ်းများစွာ ရှိသည်။ ရှိရိုအုမဒိုင်းဆက်ခဲလမ်းကြောင်းသည် တောင်ထိပ်သို့ ရောက်ရှိရန် ၆ နာရီခန့်ကြာမြင့်သည်။ အခြားလူကြိုက်များသည့် လမ်းမှာ ဆွတ်ဂအိခဲလွင်ပြင်လမ်းကြောင်း ဖြစ်သည်။

ရုပ်ပုံများ

ကိုးကား

ကဏ္ဍ:ဂျပန်နိုင်ငံရှိ တောင်များ